b'\n_START_ARTICLE_\nAir \xc3\x85land\n_START_PARAGRAPH_\nAir \xc3\x85land var et \xc3\xa5landsk flyselskab der blev grundlagt 14. januar 2005 med det form\xc3\xa5l at skabe udg\xc3\xa5ende flytrafik fra \xc3\x85land til rimelige priser. Selskabet har hovedbasen i Mariehamn lufthavn, og den 29. oktober 2005 indledtes trafikken mellem Mariehamn og Helsingfors og den 13. marts 2006 mellem Mariehamn og Stockholm (Arlanda)._NEWLINE_Den 1. juli 2012 overtog flyveselskabet  Nextjet ruterne, og Air \xc3\x85land har dermed ingen egen flyvetrafik mere. Air \xc3\x85land forts\xc3\xa6tter som underleverand\xc3\xb8r til Next Jet og varetager blandt andet check in i Mariehamn og \xc3\x85bo.\n_START_SECTION_\nFl\xc3\xa5de\n_START_PARAGRAPH_\nAir \xc3\x85land fl\xc3\xb8j med 2 Saab 340A turbopropelfly (SE-ISR og SE-KXE) med plads til 34 passagerer. Det svenske flyselskab Avitrans Nordic AB udf\xc3\xb8rte flyvningerne for Air \xc3\x85land.'